**Отчетен доклад за дейността на НЧ”Христо Ботев 1905”**

 **За периода 01.01.2019г. до 31.12.2019г.**

Народните читалища са традиционни самоуправляващи се български културно- просветни сдружения в населените места, които изпълняват и държавни културно- просветни задачи.Целта на читалищата е да задоволяват потребностите на гражданите, свързани с развитие и обогатяване на културния живот, запазване обичаите и традициите на българския народ. Разширяване на знанията на гражданите и приобщаването им към ценностите и постиженията на науката, изкуството и културата, както и възпитаване и утвърждаване на националното самосъзнание.

Във всички свои дейности читалището е под прякото ръководство на Министерството на културата, окръжния и общински съвет за култура.

Читалищното настоятелство е законен орган избран на изборно събрание за срок от три години, който ръководи и подпомага неговата културна и финансова дейност. Настоятелството работи през годината по предложени основни насоки и културен календар изготвени и приети на заседание.

Неделима част от читалищната дейност е библиотечното дело.Библиотеката разкрива фонда си чрез съставяне на пълен систематично азбучен каталог с оглед цялостното обслужване на читателите.Библиотеката наброява в момента 8167 тома литература..Читателите през тази година в библиотеката са 109 от които 52 възрастни и 57 учащи,общ брой прочетени книги през годината 1 210. Читателите ползвали компютри в залата са 93 ,а посещенията за цялата година са 1017.Закупена е 20 тома предимно детска литература ,и 80 тома от дарение.

През изтеклата 2010г. година читалищната библиотека беше одобрена по проект „Глобални библиотеки” и през 2011г. проекта стартира.2012г. година по проекта беше отпусната половин бройка, с решение на настоятелството назначихме Миглена Петкова като организатор информационни дейности.През изтеклата 2013г. получихме и дълго очакваната мултимедия,това е апарат с който можем да прожектираме и показваме на посетителите презентации и филми.Голям беше интереса и на учениците ,те идваха и подготвяха домашните си в залата,правеха презентации,копираха нужните теми за дипломните си работи,така залата никога не оставаше без посетители.

През годината направихме частичен ремонт на залата за празници,поставихме нови алуминиеви врати на стойност 1800 лв.

 Читалищният секретар участва на четири семинара, МИГ-Възход с. Ветрино,РЕКИЦ –Варна участва и на тридневен семинар”Обмяна на добри практики” в гр.Трявна организиран от всички читалища от Общината . Там бяха посетени всички музеи и читалища.

 Секретарят участва и в двудневен национален форум с международно участие в гр.София-организиран от Фондация”Глобални библиотеки-България”.

Следваща неделима част от читалищната дейност е самодейността.Годината започна с празнуване на традиционните български празници „Бабин ден”, „Ден на лозаря”.Представители на читалището участваха заедно с пенсионерският клуб при полагането на венец по повод 146години от гибелта на Васил Левски.Отбелязан беше и 3март „Деня на свободна България” с фотокът в салона на читалището и поднасяне на венец пред паметника на загиналите.Тая година за празника” Ден на самодееца бяхме домакини.Организирахме празника и посрещнахме всички самодейци от цялата Община заедно с кметовете на всички села. Гости на празника бяха и Саша Стоева старши експерт РЕКИЦ-Варна и съпруга и.Читалищния секретар организара изложба на картини и ръчно плетиво.Изложбата беше представена и в Общината по случай празника на Общината.Не пропуснахме и пролетните празници които празнуваме като общоселско тържество,Осми март и Първа пролет.Големият великденски празник също беше отбелязан с великденско хоро на мегдана.

Както всяка година фолклорна група „Маниста” участва в събора „Като жива вода” гр. Суворово където фолклорната група получи първа награда Трио-инструментал също получи първа награда и бяхме удостоени с два златни медала.Групата при читалището участва и на още шест събора-с. Блъсково,с.Тополи –две втори нагриди,гр.Попово,-златен медал за цялостно представяне, гр.Карнобат-два златни медала, участвахме и в грандиозния концерт по случай откриването на Историческия парк . Групата беше поканена да участва в програмата на събора в с. Невша където се представихме успешно .Участвахме и на празника на Община Ветрино където се представихме отлично.

 Работата на читалището и пенсионерския клуб продължава да е една неделима обща дейност ,заедно работим по всички набелязани за годината дейности.В салона на читалището отбелязваме всички празници, организирани от клуба или от читалището.Тая година посрещнахме пенсионерите от с.Петров дол и след няколко седмици бяхме поканени да им гостуваме, разменихме опит в работата за дейността както на клубовете така и на читалищата.

За празника на християнското семейство бяхме поканени от самодейците в село Млада гвардия да отпразнуваме заедно този хубав християнски празник.Празника протече с много песни и хора,беше организирана кулинарна изложба,всички които участваха бяха наградени.

Отбелязахме и седмицата на голямото четене,децата от ЦДГ”Звездичка” посетиха библиотеката и бяха запознати с много детски автори и техните произведения.

 Коледните празници отбелязахме с изпращане на две групи коледари , кмета г-н Петър Добрев поднесе благословията си на коледарите за коледуване,посрещане на Дядо Коледа с малките деца и раздаване на подаръци и лакомства подготвени от читалищното Настоятелство.

През месец декември организирахме тържество отпразнувахме Коледните и новогодишните празници,заедно изпратихме старата година и посрещнахме новата 2020г.

Изготвил чит.секретар:Евдокия Петкова